નોંધનીય છે કે 8મી સપ્ટેમ્બર, 2002ના રોજ સલમાન ખાન સામે આરોપ મૂકાયો હતો કે તેમણે બેદરકારીપૂર્વક પોતાની ટોયટા લૅન્ડ ક્રૂઝર વડે બેકરીની બહાર સૂતા લોકોને કચડી નાંખ્યા હતાં. આ અકસ્માતમાં એક વ્યક્તિનું મોત થયુ હતું, જ્યારે ચાર જણા ગંભીર રીતે ઈજાગ્રસ્ત બન્યા હતાં. આ કેસની સુનાવણી 2006થી ચાલુ છે. માર્ચ-2014થી તેની સુનાવણી પુનઃ શરૂ થતા સલમાનની મુશ્કેલીઓ વધી ગઈ. તેમાં પણ ત્રણ સાક્ષીઓએ સલમાનની ઓળખ પણ કરી લીધી છે કે જે મુજબ 14 વર્ષ અગાઉ જે ગાડીએ લોકોને કચડ્યા હતાં, તેને ડ્રાઇવ કરનાર સલમાન ખાન જ હતાં અને તે પણ નશામાં.